Flin klasifikatsiyasi (SISD, SIMD, MISD, MIMD)

|
Flin klasifikatsiyasi (SISD, SIMD, MISD, MIMD)
|
bet | 3/8 | Sana | 25.07.2024 | Hajmi | 159,25 Kb. | | #268572 |
Bog'liq 5-topFlin klasifikatsiyasi (SISD, SIMD, MISD, MIMD).
1966 yilda M. Flinn tomonidan asosida prosessorda ishlov beriluvchi oqim yoki elementlar ketma-ketligi (buyruqlar va ma’lumotlar) tushunchasi bo’lgan EHM va hisoblash tizimlari arxitekturalarining klassifikasiyalari taklif qilingan. Ma’lumotlar va buyruqlar oqimi soniga asoslangan ushbu klassifikasiyalar tizimi to’rtta asosiy turga ajratiladi (1-jadval, 1-rasm).
Har bir turdagi arxitekturaning xususiyatlarini qisqacha ko’rib chiqamiz.
SISD (Single Instruction stream/ Single Data stream) arxitekturasi tizimlarining barchasi bir prosessorli va bir mashinali variantlarni qamrab oladi. Barcha klassik strukturadagi EHM ushbu turga tegishli bo’ladi. Bu turda hisoblashni parallellashtirish ijrochi qurilmalar o’rtasida mikrobuyruqlar oqimini konveyerlashtirish va parallellashtirish yo’li bilan ta’minlanadi (1,a-rasm). Bu turga fon-neyman arxitekturalari kiradi, ularda faqat bitta ma’lumotlar oqimi bo’lib, buyruqlarga ketma-ket ishlov beriladi va har bir buyruq bitta ma’lumot oqimi bilan bitta amalni bajaradi.
SIMD (Single Instruction stream/Multiple Data stream) arxitekturasi vektorli va matrisali ishlov berish strukturalarini yaratish uchun mo’ljallangan. Ushbu arxitekturadagi mashinalar vektor elementlari orqali bitta amalni bir vaqtning o’zida bir nechta ma’lumotlar ustida bajaradi. Bunday turdagi tizimlar odatda bir xil elementlar asosida quriladi, ya’ni tizimga kiruvchi prosessor elementlari bir xil bo’ladi va ularning barchasi bir xil ketma-ketlikdagi buyruqlar bilan boshqariladi. Bunda faqat har bir prosessor o’zining ma’lumotlar oqimiga ishlov beradi. Bunday sxemali 11 masalalarga matrisali yoki vektorli (massivlar) ishlov berish, chiziqli va chiziqli bo’lmagan, algebraik va defferensial tenglamalarni yechish, maydon nazariyasi va boshqa ko’plab masalalar kiradi (1,b-rasm).
MISD (Multiple Instruction stream/ Single Data stream) arxitektura o’ziga xos prosessorli konveyerni qurish uchun mo’ljallangan, ya’ni bunda ishlov berish natijalari zanjir tarzda bir prosessordan boshqa prosessorga uzatiladi. Bunday hisoblashga ixtiyoriy ishlab chiqarish konveyeri misol bo’la oladi. Zamonaviy elektron hisoblash mashinalarida bu qoida parallel ishlovchi tizimda turli xil funksional bloklar tomonidan amallarni bajarish sxemasiga asoslangan. Bunda har bir qism umumiy siklda o’zining vazifasini bajaradi. Bunday turdagi hisoblash tizimlarida konveyerlar prosessorlar guruhini hosil qilishi kerak bo’ladi (1,v-rasm).
MIMD (Multiple Instruction stream/ Multiple Data stream) arxitekturasi barcha prosessorlari tizimi xususiy ma’lumotlar oqimi bilan o’zining dasturi bo’yicha ishlashi uchun mo’ljallangan. Oddiy hollarda ular avtonom va mustaqil bo’lishi mumkin, amalda yechiladigan masala hamma uchun bitta. Hisoblash tizimlarida bunday sxemadan foydalanish katta ma’lumotlar oqimiga ishlov berish markazlarining o’tkazuvchanlik xususiyatini oshirish uchun ko’pgina hisoblash markazlarida qo’llaniladi (1,g-rasm). Bu tur bir muncha katta bo’lib, o’z ichiga multiprosessorli hisoblash tizimlarini ham oladi.
1-jadval. Flinn klassifikasiyasi.
Flinn klassifikasiyasining sxemasi keng tarqalgan bo’lib, u yoki bu hisoblash tizimlarini dastlabki baholash uchun keng foydalaniladi. U bir vaqtda asosiy ish qoidasini baholash imkonini ham beradi. Ushbu klassifikasiyalar bilan bir qatorda boshqalari ham mavjuddir, faqat ular kam qo’llaniladi.
1-rasm. Flinn klassifikasiyasi: а- SISD; б- MISD; в- SIMD; г- MIMD.
|
| |